Запаўняйце дэкларацыю правільна!
    
Адной з мер па супрацьдзеянні карупцыі з'яўляецца ўстанаўленне абмежаванняў і спецыяльных патрабаванняў, накіраваных на забеспячэнне фінансавага кантролю ў дачыненні да дзяржаўных службовых і прыраўнаваных да іх асоб.    Пракуратурай раёна ўстаноўлены факты неналежнай арганізацыі фінансавага кантролю, якія выявіліся ў парушэнні парадку дэкларавання даходаў і маёмасці, усталяванага арт.арт 26-27, 32 Закона «Аб барацьбе з карупцыяй».
Штогадовае дэклараванне даходаў і маёмасці дзяржаўных служачых, кіраўнікоў дзяржаўных арганізацый  і іх мужа (жонкі), паўналетніх блізкіх сваякоў, якія  сумесна з імі пражываюць і вядуць агульную гаспадарку, ажыццяўляецца ў адпаведнасці з арт. 32 названага Закона. Артыкулам 27 Закона устаноўлены пералік маёмасцi, які падлягае абавязковаму дэклараванню. Па выніках аналізу звестак, якія паказаны ў дэкларацыях аб даходах і маёмасці за 2020 г. асобамі, абавязанымі штогод прадстаўляць такія дэкларацыі, устаноўлены наступныя парушэнні:
  незадэкларавана маёмасць, якая знаходзіцца ва ўласнасці,
  не дакладна паказаны кошт на дату набыцця тарнспартнага сродку,
  указанне ў дэкларацыях «чыстага» даходу замест налічанага.
  Устаноўлены факты непрадстаўлення дэкларацый аб даходах і маёмасці мужам і жонкай, сваякамі абавязаных асобаў.
Дадзеныя парушэнні маглі быць ліквідаваны супрацоўнікамі кадравай службы арганізацый і прадпрыемстваў пры прыёме дэкларацый, калі б належным чынам быў выкананы абавязак па праверцы звестак, указаных у іх. Таксама ўстаноўлена, што дэкларацыі, дзе былі незапоўнены ўсе рэквізіты, не былі вернутыя для выпраўлення недахопаў.
Вынікі аналізу паказалі безадказнае стаўленне асоб, якія павінны прадстаўляць дэкларацыі аб даходах і маёмасці да пытання правільнасці і дакладнасці запаўнення дэкларацый, а таксама  асобаў, ўпаўнаважаных  прымаць дэкларацыі.
Унясенне ў дэкларацыю аб даходах і маёмасці няпоўных і (або) недакладных звестак з'яўляецца падставай не толькі для прыцягнення да дысцыплінарнай, а таксама і да адміністрацыйнай адказнасці 
Згодна артыкула 24.6 Кодэкса Рэспублікі Беларусь аб адміністрацыйнай адказнасці за парушэнне парадку дэкларавання даходаў і маёмасці прадугледжана накладанне штрафу ў памеры да 20 базавых велічыняў.

22.12.2021

Памочнік пракурора 
Чашніцкага раёна
М.А.Лебедзева